CELEX: 62014CN0168
Language: sl
Date: 2014-04-07 00:00:00
Title: Zadeva C-168/14: Predlog za sprejetje predhodne odločbe, ki ga je vložilo Tribunal Supremo (Španija) 7. aprila 2014 – Grupo Itevelesa S.L. in drugi proti Oca Inspección Técnica de Vehículos SA in drugim

10.6.2014   
            
            
               SL
            
            
               Uradni list Evropske unije
            
            
               C 175/31
            
         Predlog za sprejetje predhodne odločbe, ki ga je vložilo Tribunal Supremo (Španija) 7. aprila 2014 – Grupo Itevelesa S.L. in drugi proti Oca Inspección Técnica de Vehículos SA in drugim
   (Zadeva C-168/14)
   2014/C 175/39
   Jezik postopka: španščina
   
      Predložitveno sodišče
   
   Tribunal Supremo, Sala de lo Contencioso Administrativo, Sección Tercera
   
      Stranke v postopku v glavni stvari
   
   
      Tožeče stranke: Grupo Itevelesa S.L., Applus Iteuve Technology, Certio ITV S.L. in Asistencia Técnica Industrial SAE
   
      Toženi stranki: Oca Inspección Técnica de Vehículos SA in Generalidad de Cataluña
   
      Vprašanja za predhodno odločanje
   
   
               1.
            
            
               Ali člen 2(2)[(d)] Direktive 2006/123/ES (1) Evropskega parlamenta in Sveta z dne 12. decembra 2006 o storitvah na notranjem trgu s področja uporabe navedene direktive izključuje dejavnosti tehničnega pregleda vozil (TPV), če jih v skladu z nacionalnimi predpisi opravljajo zasebni gospodarski subjekti pod nadzorom uprave države članice?
            
         
               2.
            
            
               Če je odgovor na prejšnje vprašanje nikalen (to je, če dejavnosti TPV načeloma spadajo na področje uporabe Direktive 2006/123/ES), ali se lahko uporabi izključitveni razlog iz člena 2(2)(i) navedene direktive, ker so zasebni subjekti, ki opravljajo storitev, pooblaščeni, da kot preventivni ukrep odredijo onesposobitev vozil, ki imajo take varnostne pomanjkljivosti, da bi njihova uporaba v prometu pomenila neposredno nevarnost?
            
         
               3.
            
            
               Če Direktiva 2006/123/ES velja za dejavnosti TPV, ali jo je skupaj s členom 2 Direktive 2009/40/ES (2) Evropskega parlamenta in Sveta z dne 6. maja 2009 o tehničnih pregledih motornih vozil in njihovih priklopnikov (ali s podobno določbo prejšnje Direktive 96/96/ES) mogoče razlagati tako, da vsekakor dovoljuje, da se za take dejavnosti zahteva predhodno upravno dovoljenje? Ali na odgovor vplivajo trditve iz točke 26 sodbe Sodišča Evropske unije z dne 22. oktobra 2009 (zadeva C-438/08) (3)?
            
         
               4.
            
            
               Ali je nacionalna ureditev, ki določa, da je število dovoljenj za ustanovitev centrov za TPV odvisno od vsebine prostorskega načrta, v katerem so kot razlogi za količinsko omejitev navedeni zagotavljanje primerne ozemeljske pokritosti, zagotavljanje kakovosti storitve in spodbujanje konkurenčnosti med izvajalci storitev, vključno z elementi gospodarskega načrtovanja v ta namen, v skladu s členoma 10 in 14 Direktive 2006/123/ES in po potrebi – če navedene direktive ne bi bilo mogoče uporabiti – s členom 43 Pogodbe ES (zdaj člen 49 Pogodbe o delovanju Evropske unije)?
            
         
      (1)  UL L 376, str. 36.
   
      (2)  UL L 141, str. 12.
   
      (3)  EU:C:2099:651